Alpint stemte mot Skiforbundets vedtak: Sammenligner Northug med Martin Ødegaard
– Det ville være umulig for oss å skyve sponsorene foran oss med hensyn til hvordan vi vil organisere det sportslige opplegget. Men jeg tror det kan være positivt for langrenn å gå i en annen retning, sier alpinkomiteens leder til VG. Meningene er delte i skistyret. Kombinerts Paul Einar Borgen stemte i motsetning til Breivik med flertallet. – Jeg synes vi har funnet en smidig og god løsning som vi er komfortable med, sier lederen av kombinertkomiteen. Les også: Sammenligner Northug-saken med Amelie Elling Breivik sitter også, i kraft av å være leder for blant andre Aksel Lund Svindal og Kjetil Jansrud, i Skiforbundets styre. Skipresident Erik Røste prøvde for en uke siden å omgjøre et skistyrevedtak fra april i fjor. Det nektet i praksis Petter Northug å gå for Norge i verdenscupen og skitourene kommende sesong. Han mislyktes da, men vant omkampen på hotell Park Inn Radisson ved Gardermoen i går, tirsdag. Petter Northug-avtalen fra forrige sesong videreføres. Han får gå en sesong til for landslaget, fortsatt med Coop som privat sponsor - selv om det er i klar konflikt med Skiforbundets storsponsor Spar - og med sitt eget opplegg.– De seks grenene i Skiforbundet er veldig forskjellige, med vidt forskjellige forutsetninger. Landslagsmodellene er helt ulike i Skiforbundets seks grener. Hopp og alpint er de som ligger nærmest hverandre i dag, sier Elling Breivik. Les også: – Skiforbundet har ryggrad som et perlekjede Han påpeker at det har vært en eksplosiv omsetningsvekst i Skiforbundet siden 2010. Tredobbel i langrenn, mens den har doblet seg i alpint. Den har vært mindre i andre grener. – En god metafor er om fotball, håndball, basketball og volleyball skulle vært organisert i «Norges Ballforbund». Det kunne ikke hatt en og samme markedsavtale for Martin Ødegaard og en hvilken som helst volley eller basketballspiller, sier Elling Breivik. Røste & co valgte å sukre Northug-vedtaket med å nedsette en komite som i løpet av sommeren skal «se på» framtidens organisering og landslagsmodell i Skiforbundet. Alpinkomiteens leder Elling Breivik er et av medlemmene i den komiteen.– Den veien som langrenn går nå, ville ikke være mulig å gå for alpint. Våre aktive kan ikke reise hver for seg til treningsleir i Sør-Amerika, for å stå på ski der, sier Elling Breivik. – En vanskelig sak. Det er veldig bra at vi nå skal gjøre en utredning i løpet av høsten. For oss i kombinert er det utenkelig at noen av løperne kan ha en privat sponsor som konkurrerer med vår hovedsponsor 1881 med mindre enn at de selv skulle ønske det. Det føler jeg heller ikke at langrenn gjør nå, sier Paul Einar Borgen i kombinert. Skistyret var fortsatt delt da det nye Northug-vedtaket ble fattet, men nå med flertall for. For en uke siden var det et flertall mot. Elling Brevik stemte igjen nei, men vedgår samtidig at det er veien å gå - for langrenn - og at den nærmest er uunngåelig. – Det var et rolig og udramatisk møte. Men det var samtidig en reell diskusjon. Vi ville stoppet det (den nå vedtatte løsningen) hvis flertallet var i mot, sier han. – Styret er fortsatt delt og det er en stor grad av usikkerhet blant medlemmene, som spør seg «hva har vi gjort». Det var svært få som gikk fra møtet med en genuin følelse av at vi har gjort noe bra for norsk skisport. Det er ingen i dag som ser rekkevidden av det vi gjør nå. Det er snakk om en betydelig omfordeling av markedsrettigheter, fortsetter Breivik. Elling Breivik tror «saken i går» (styrevedtaket tirsdag) har veldig mye å gjøre med langrenn. Når de vil gå i en annen retning, er det vanskelig å stå i mot det. Hvis Norges fotballforbund hadde ønsket en radikal endring, ville de tre andre «små» ikke klart å hindre det - som i tilfellet langrenn og de fem andre grenene i Skiforbundet nå.– Jeg har ikke så sterke oppfatninger om det. Det må de velge selv, bare de ikke tvinger andre grener i samme retning. Jeg tror ikke vedtaket og løsningen vil innebære voldsomt store endringer for alpint og hopp. Men det er ikke godt å vite hvor langrenn står om 10 år, sier Elling Breivik. Han påpeker at antall private og regionale lag i langrenn har hatt en voldsom økning, og mener de er kommet for å bli. I tillegg vil de få innslag av utenlandske løpere, hevder Elling Breivik. – For alpint sin del er det utenkelig å se for seg at det kan bli en privat verdenscup, for eksempel, sier alpinkomiteens leder. Elling Breivik mener at «alpintmodellen», det vil si laget foran enkeltutøveren, vil bestå i uoverskuelig fremtid. – Vi har et veldig sterkt treningsmiljø på Olympiatoppen i Oslo, med en forankring der. Det er det enorme trøkket i treningsgruppen som skaper resultater for oss, og det vil det fortsette å gjøre. Det går helt tilbake til da vi gikk under navnet Attacking Vikings, sier han. Leder av hoppkomiteen, Bente-Lill Romøren, skriver i en SMS til VG at hun ikke vil kommentere det siste vedtaket i skistyret.– Jeg synes det er veldig bra. Petter får til ting vi har kjempet for i åtte år, sier langdistanseløperen Anders Aukland som for åtte år siden startet privatsatsing i Team Xtra personell. – Tidligere var jeg og Jens Arne Svartedal i en situasjon hvor vi sto mellom privatlag/privat sponsor og forbundet. Det var en stor konflikt bare det at vi hadde Team Xtra personell. Med Northugs sak har det skjedd en stor utvikling, mener Aukland. – Northug er med på å gjøre langrenn større. Nå er det større budsjetter for alle, og det skaper flere gode langrennsløpere. Landslagets opplegg er godt for de fleste, men at de har fått litt konkurranse har ført til flere store sponsorer.
Skistyrets Elling Breivik stemte mot «Northug-vedtaket», men sammenlikner Petter Northug med Martin Ødegaard og mener det kan være riktig at langrennssporten nå går sin egen vei.